Šiurpinis gvazdikas

Šiurpinis gvazdikas (Dianthus barbatus) – gvazdikinių (Caryophyllaceae) šeimos, gvazdikų (Dianthus) genties daugiametis augalas. Natūraliai auga Pietų Europos kalnuose (Pirėnuose, Karpatuose, Balkanų kalnuose), tačiau kaip dekoratyvinis augalas auginamas visoje Europoje, Šiaurės Amerikoje.

Aukštis 40-70 cm, lapai žali arba melsvai žali, 4-10 cm ilgio, 1-2 cm pločio. Stiebo viršūnėje susiformuoja žiedynas. Žydi birželio-liepos mėnesiais, 2 cm skersmens žiedeliais. Žiedai kvapnūs, baltos, rausvos, raudonos, violetinės spalvos.

Lietuvoje šiurpiniai gvazdikai auginami darželiuose, kapinėse, gėlynuose.

Kategorija:Gvazdikiniai
Kategorija:Dekoratyviniai augalai